Булат Бәйрәмов һәм Ләйсән Гыймаева интернет-кибет ачкан: нәрсә саталар? (ФОТО)

	Шоумен, алып баручы Булат Бәйрәмов һәм популяр җырчы Ләйсән Гыймаева свитшотлар, худилар, толстовкалар сата торган интернет-кибет ачкан. "Матбугат.ру"га Булат үзе белдергәнчә, заказларны интернет булган җир шарының һәр почмагына җибәрәләр.	 "Быел җәй толстовкалар бик актуаль булды инде", - дип шаярта шоумен көннәрнең салкын булуына ишарәләп. Ул кыйбат булмаган бәягә сыйфатлы һәм зәвыклы кием җитештерергә күптәннән хыяллануын билгеләп үтте. Уйлагач, уңайлы һәм модалы толстовкаларга, свитшотларга тукталганнар. Ассортимент артып, яңартылып торачак. Мондый кием гаиләләре белән бертөрледән киенеп йөрергә яратучылар өчен дә, фотосессияләр ясарга ниятләүчеләр өчен дә, кечкенә балаларын модалы итеп киендерергә теләүчеләр өчен дә бик кулай вариант. Ә иң мөһиме - кыйбат түгел һәм сыйфатлы. Бу өч көндә заказ бирүчеләрне сюрприз - барлык төр ассотиментка да 250 сум ташлама көтә, ди шоумен. Асоортимент фотолары, тулырак мәгълүмат һәм акцияләр белән инстаграмда bairam_look аккаунтына язылып танышырга мөмкин.          
	---	
Матбугат.ру

	№ --- | 28.08.2019	


